OpenLLM-France/wikimedia huggingface dataset:
# Loveland (Colorado)

Loveland Coloradoko hiri bat da. Larimer konderrian kokatua dago. 2010ean 66.859 biztanle zituen, 87,8889 kilometro koadrotan banatuta.

## Ikus, gainera

* Larimer konderria

## Kanpo estekak

* Datuak: Q876195
* Multimedia: Loveland, Colorado / Q876195
# Malta udalerria, Morgan konderria (Ohio)

Malta udalerria Ameriketako Estatu Batuetako Ohio estatuko udalerri bat da, Morgan konderrian. Azken zentsuaren arabera 1.686 biztanle zituen, 26.2 milia karratu (68 km$^2$) eremuan.

## Ekonomia

2020ko zentsuaren arabera, Malta udalerriak 651 etxebizitza zeuden. Per capita diru-sarrerak 22.337 estatubatuar dolar ziren.

## Kanpo estekak

* Datuak: Q6744711
# Maltako Ordena

Jerusalemgo San Joan, Rodas eta Maltako Ordena Subirano Militar eta Ospitalarioa (italieraz: Sovrano Militare Ordine Ospedaliero di San Giovanni di Gerusalemme di Rodi e di Malta), ezagunagoa Maltako Ordena izenaz, ordena militar katolikoa da, XI. mendearen bukaera aldera sortu zena, Lur Santura erromes joaten ziren kristauak babesteko.. Gaur egun, nazioarteko zuzenbidean, erakunde burujabetzat hartzen da eta lurraldez kanpotasun egoera du.. 2000ko hamarkadaren hasieran, 13.500 kide, 80.000 boluntario eta 42.000 mediku, erizain eta laguntzaile zituen. Erroman du egoitza nagusia.

## Historia

1050 aldean, Amalfiko merkatariek ospitale bat eraiki zuten Jerusalemen, Lur Santura joaten ziren erromes txiro eta gaixoak zaintzeko. Anaia Gerardo, ospitaleko nagusia, hartzen da Maltako Ordenako sortzailetzat. Lehenengo Gurutzadaren garaian (1096-1099), Europan eta Sirian zituen ongileek dirua eta lur sail asko harentzat eman zituztenean hartu zuen indarra, artean Anaia Gerardo buru zela. Horren ondoren buru egon zen Raimundo Proventzakoak idatzi zuen ordenaren erregela, XII. mendearen hasieran Aita Santuak onartu zuena. Erregela horrek hamarrenak ordaintzetik eta Aita Santua ez zen beste agintari guztien mendetik libre uzten zuen Maltako Ordena. Lur Santuak defenditzeko eginkizuna ezarri zien trukean.
Musulmanek Lur Santua berreskuratu zutenean, Ordena hasieran Rodasera (1310–1523) eta gero Maltara (1530–1798) joan zen, non burujabe bilakatu zen. 1798. urtean, Napoleon Bonapartek uhartea okupatu zuenean, bere estatua amaitu zen. Hala ere, Ordenak bizirik iraun zuen. 1961ean Erromak estatutu berriak onartu zituen, eta gaur egun behartsuei eta gaixoei laguntzea da Ordenaren eginbehar nagusia. Bere burujabetza onartzeaz gain, Nazio Batuen Erakundeak begirale estatusa eman dio Batzar Nagusian.

## Erreferentziak

* 1 2 3 Malta. in: Lur Hiztegi Entziklopedikoa, Creative Commons Aitortu 3.0 Espainia lizentzia. euskara.euskadi.eus (Noiz kontsultatua: 2016-06-06).
* ↑ Riley-Smith, Jonathan, The Atlas of the Crusades. Facts On File, Oxford (1991), 170
* ↑ Italy: Knights of Malta rejects alleged link to military action – Adnkronos Religion. Adnkronos.com 2003-04-07.
* ↑ Maltako Ordena. in: Harluxet Hiztegi Entziklopedikoa. euskara.euskadi.eus (Noiz kontsultatua: 2016-06-06).
* ↑ Permanent Observer Mission of the Order of Malta to the United Nations in New York

## Kanpo estekak

* Webgune ofiziala
* Palazzo Malta
* Datuak: Q190353
* Multimedia: Sovereign Military Order of Malta / Q190353
# Maltako belatza

Maltako belatza (The Maltese Falcon) Dashiell Hammettek 1930ean idatzitako eleberri beltza da. Polizia-elaberriaren eta elaberri beltzaren ikonoa da.
Istorioa San Frantziskon gertatzen da. Gaizkile batzuk Maltako belatza izeneko estatua txiki baten bila doaz. Estatua Maltako Ordenaren zaldunek Karlos V.a enperadoreari oparitzeko egin omen zioten 1530ean.
Protagonista Sam Spade detektibea da, Dashiell Hammetten pertsonaiarik ezagunena, zalantzarik gabe.
Liburua 1941ean John Hustonek The Maltese Falcon (1941eko filma) filman zinemaratu zuen. Humphrey Bogartek jokatu zuen Sam Spaderen papera.

## Ikus, gainera

* Eleberri ezagunen zerrenda

## Kanpo estekak

* Datuak: Q870551
* Multimedia: The Maltese Falcon (novel) / Q870551
# Maltako eskualdeak

Malta 5 eskualdetan banatzen da (malteraz: reġjuni). 1993ko Tokiko Batzarren legeak, 2001ean konstituzioan txertatuko zena, 3 eskualde baino ez zituen aurreikusten. 2009n beste bi eskualde berri sortu ziren, gaur egungo bostak osatuz.
Eskualde bakoitzak badu bere Eskualde Batzarra (malteraz: Kumitat Reġjonali) eta honela osatzen da: Eskualdeko Lehendakaria, Lehendakari ordea, Idazkari Exekutiboa eta 10 edo 14 kide.

## Zerrenda
### Gaur egungo eskualdeak

| Eskualdea | Egoitza | Hiri handiena | Azalera | Populazioa (2014) | Populazio-dentsitatea | Noiz ezarria |
| Erdialdea | San Ġwann | Birkirkara | 23.6 km$^2$ (9.1 sq mi) | &0000000000111994.000000111.994 | 4,700/km$^2$ (12,000/sq mi) | 2009 |
| Gozo eskualdea | Victoria | Victoria | 68.7 km$^2$ (26.5 sq mi) | &0000000000037342.00000037.342 | 540/km$^2$ (1,400/sq mi) | 1993 |
| Iparraldea | St. Paul's Bay | St. Paul's Bay | 112.9 km$^2$ (43.6 sq mi) | &0000000000102892.000000102.892 | 910/km$^2$ (2,400/sq mi) | 2009 |
| Hego-ekialdea | Tarxien | Żabbar | 36.2 km$^2$ (14.0 sq mi) | &0000000000099301.00000099.301 | 2,700/km$^2$ (7,000/sq mi) | 2009 |
| Hegoaldea | Qormi | Qormi | 78.9 km$^2$ (30.5 sq mi) | &0000000000093897.00000093.897 | 1,200/km$^2$ (3,100/sq mi) | 2009 |

## Erreferentziak

* ↑ Malta. (Noiz kontsultatua: 2015-4-1).
* ↑ Regions of Malta. (Noiz kontsultatua: 2015-4-1).
* ↑ Protokol Lokali u Reġjonali. , 5-6 or. (Noiz kontsultatua: 1 April 2015).

## Kanpo estekak

* Datuak: Q7309296
* Multimedia: Regions of Malta / Q7309296
# Maltako Itsas Museoa

Maltako Itsas Museoa, malteraz Mużew Marittimu ta' Malta, Malta uharteko Birgu hirian dagoen itsas museo bat da. 1992ko uztailaren 24an inauguratu zen.

## Kanpo estekak

* Webgune ofiziala (Ingelesez)
* Datuak: Q3013993
* Multimedia: Malta Maritime Museum / Q3013993
# Maltako Unibertsitatea

Maltako Unibertsitatea (malteraz: L-Università ta' Malta, ingelesez: University of Malta; latinez: Universitas Melitensis) Maltako unibertsitate publikoa da. Herrialdeko hezkuntza zentrorik nagusiena da. 1592an sortu zuten, hasieran Collegium Melitense eta, 1769an jesuitak herrialdetik bota zituztenean, Pubblica Università di Studi Generali izenez.
Msidan bere campus nagusia dago baina Vallettan eta Gozon ere campusak ditu.

## Kanpo estekak

* Datuak: Q426045
* Multimedia: University of Malta / Q426045
# Malta udalerria, DeKalb konderria (Illinois)

Malta udalerria Ameriketako Estatu Batuetako Illinois estatuko udalerri bat da, DeKalb konderrian. Azken zentsuaren arabera 1.557 biztanle zituen, 34.97 milia karratu (90.6 km$^2$) eremuan.

## Ekonomia

2020ko zentsuaren arabera, Malta udalerrian 669 etxebizitza zeuden. Per capita diru-sarrerak 32.747 estatubatuar dolar ziren.

## Kanpo estekak

* Datuak: Q6744708
# Malta uhartea

Maltako uhartea Maltako uhartedia osatzen duten hiru uharteetatik handiena da. Bere hedadura 246 km²koa da. Uhartediko punturik garaiena bertan dago, Ta' Dmejrek mendia, 253 metroko garaiera duena. Bertan, herrialdeko hiriburua den Valleta ere dago. Paisaiaren ezaugarri nagusia terrazazko zelaiak dituzten muino baxuak dira.

## Klima

Datu klimatikoak (Balzan, 1985–) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 16.1 | 16.0 | 17.8 | 20.0 | 24.2 | 28.5 | 31.5 | 31.8 | 28.4 | 25.2 | 21.0 | 17.5 | 23.16 |
| Batez besteko tenperatura (ºC) | 13.2 | 13.0 | 14.6 | 16.7 | 20.4 | 24.4 | 27.2 | 27.7 | 25.0 | 21.9 | 18.0 | 14.7 | 19.73 |
| Batez besteko tenperatura minimoa (°C) | 10.3 | 9.9 | 11.3 | 13.3 | 16.6 | 20.3 | 22.8 | 23.6 | 21.6 | 18.6 | 15.0 | 11.9 | 16.26 |
| Pilatutako prezipitazioa (mm) | 94.7 | 63.4 | 37.0 | 26.3 | 9.2 | 5.4 | 0.2 | 6.0 | 67.4 | 77.2 | 108.6 | 107.7 | 603.1 |
| Prezipitazio egunak (≥ 1 mm) | 15 | 12 | 9 | 6 | 3 | 1 | 0 | 1 | 5 | 9 | 13 | 16 | 90 |
| Eguzki orduak | 169.3 | 178.1 | 227.2 | 253.8 | 309.7 | 336.9 | 376.7 | 352.2 | 270.0 | 223.8 | 195.0 | 161.2 | 3053.9 |
| Iturria: maltaweather.com (Meteo Malta & MaltaMedia) ||||||||||||||

## Erreferentziak

* ↑ 159. araua. Euskaltzaindia (Noiz kontsultatua: 2013-7-6).
* ↑ Malta's Climate. .

## Kanpo estekak

* Datuak: Q193896
* Multimedia: Islands of Malta / Q193896
# Maltako bandera

Maltako bandera :
| Erabilera | |
| Proportzioa | 2:3 |
| Erabakia | 1964 |
| Koloreak | Gorria Zuria |
Maltako bandera neurri bereko bi zutabez osatuta dago: zuria eta gorria. Goi-ezkerraldeko ertzean Georgeren gurutzea dauka.

## Kanpo estekak

* Datuak: Q131469
* Multimedia: National flag of Malta / Q131469
# Marseilles (Illinois)

Marseilles Illinoiseko hiri bat da. LaSalle konderrian kokatua dago. 2010ean 5.094 biztanle zituen, 22,59 kilometro koadrotan banatuta.

## Ikus, gainera

* LaSalle konderria

## Kanpo estekak

* Datuak: Q579613
* Multimedia: Marseilles, Illinois / Q579613
# Marseilles (Ohio)

Marseilles Ohioko herri bat da. Wyandot konderrian kokatua dago. 2010ean 112 biztanle zituen, 0,25 kilometro koadrotan banatuta.

## Ikus, gainera

* Wyandot konderria

## Kanpo estekak

* Datuak: Q59050
* Multimedia: Marseilles, Ohio / Q59050
# Marseilles udalerria, Wyandot konderria (Ohio)

Marseilles udalerria Ameriketako Estatu Batuetako Ohio estatuko udalerri bat da, Wyandot konderrian. Azken zentsuaren arabera 404 biztanle zituen, 24.1 milia karratu (62 km$^2$) eremuan.

## Ekonomia

2020ko zentsuaren arabera, Marseilles udalerriak 117 etxebizitza zeuden. Per capita diru-sarrerak 24.748 estatubatuar dolar ziren.

## Kanpo estekak

* Datuak: Q5494099
* Multimedia: Marseilles Township, Wyandot County, Ohio / Q5494099
# Marseille (telesaila)

Marseille Frantziako telesail politikoa da, 2016an Netflixean igorri zutena.

## Sinopsia

Oharra: Atal honek istorio osoa edo amaiera argitzen du.
20 urtez Marseillako alkate izan ondoren, Robert Taro oinordekotza-gerra batean sartuko da Lucas Barres bere arerio ohi babestuarekin.

## Aktoreak
### Nagusiak

| Aktorea | Pertsonaia |
| Gérard Depardieu | Robert Taro |
| Benoît Magimel | Lucas Barrès |
| Géraldine Pailhas | Rachel Taro |
| Stéphane Caillard | Julia Taro |
| Nadia Fares | Vanessa d'Abrantes |

### Bigarren mailakoak

| Aktorea | Pertsonaia |
| Guillaume Arnault | Eric |
| Hedi Bouchenafa | Farid |
| Nassim Si Ahmed | Selim |
| Jean-René Privat | Cosine |
| Pascal Elso | Pierre Chasseron |
| Carolina Jurczak | Barbara |
| Eric Savin | Pharamond |
| Hippolyte Girardot | Dr. Osmond |
| Lionel Erdogan | Alain Costabone |

## Kanpo estekak

* Datuak: Q18215247
# Marseillako xaboi

Marseillako xaboia (okzitanieraz: Sabon de Marselha; frantsesez: Savon de Marseille, savɔ̃ də maʁsɛj ahoskatua) landare-olioz egindako xaboi tradizional bat da, Marseillan egina eta 1370 inguruan lehen aldiz saldu zutena. Marseillan, XV. mendean, hezur-hautsez (potasio asko zuten) eta landare-koipez baliatzen ziren xaboigintzarako. 1688an, Luis XIV.ak, Colberten ediktu baten bidez, Marseillako xaboia izenaren erabilera Marseillako eremuan egindako oliba-olioz egindako xaboietara mugatzeko arauak indarrean sartu zituen, Gaztelako xaboiaren imitazioz. Gaur egun, lege honek indarrean dirau, nahiz eta araudiak orain beste landare-olio batzuk erabiltzea baimentzen duen.

## Erreferentziak

* ↑ Agirre Sorondo, Antxon. (2006-10-13 / 2006-10-20). «Naxari. Xaboiak: Historia» Euskonews (365).
* ↑ Association des Fabricants de Savon de Marseille. .

## Kanpo estekak

* Datuak: Q908677
* Multimedia: Marseille soap / Q908677
# Luc Montagnier

Luc Montagnier (Chabris, Indre, Frantzia, 1932ko abuztuaren 18a - Neuilly-sur-Seine, 2022ko otsailaren 8a) mikrobiologo frantziarra izan zen, birologia arloan nabarmendu zena. Medikuntza ikasi zuen Poitiersen, eta hango irakasle izan zen 1955 urtetik aurrera. 1967an hasi zen birusekin lanean. 1972an Pasteur Institutuaren Onkologia Biraleko buru izendatu zuten, eta 1974an CNRSko (Frantziako Zientzia Ikerketarako Gunea) zuzendari bihurtu zen.
1983an HIESaren eragilea den GIB erretrobirusa aurkitu zuen. Honek 2008ko Medikuntzako Nobel Saria ekarri zion. Ondoren zenbait arazo izan zituen, Robert Gallo estatubatuar irakasleak erretrobirus hura berak aurkitu zuela baitzioen. Azkenik, frantses medikuaren alde egin zuen auziak. Aurkikuntzaren berri eman zuen urtean bertan lan bat argitaratu zuen Chermann eta Barré-Sinoussirekin batera; lan horretan zehatz-mehatz erakusten zuen birusa. Horrez gainera, hainbat hitzaldi eman ditu mundu osoan zehar eta hainbat sari irabazi ditu, besteak beste, Ohorezko legioa, Merituaren Ordena Nazionala, Frantziako ikerketa zentro nazionalak ematen duen saria (bi alditan), eta Japoniako Fundazio Zientifikoaren eta Teknologikoaren saria 1988an.
Montagnierren ustez GIB birusak HIESa eragiten du, baina prozesu horretan birusak ez du bakarrik jarduten. Nobel saridun frantziarraren iritziz, birusak beste faktore batzuk behar ditu gaitza garatzeko. Montagnierren lan taldea faktore hauen bila dabil, eta horien atzean Mycoplasma generoko bakterioak egon litezkeela aurreratu dute.

## Bibliografia

* "Le Virus et les hommes", Luc Montagnier, Odile Jacob, 1994.
* "Sida et société française", Luc Montagnier, La Documentation française, 1994.
* "Le Sida", Luc Montagnier eta R.Daudel, Flammarion, 1994.
* "La Découverte du virus du SIDA. La vérité sur « l’affaire Gallo/Montagnier»", Maxime Schwartz eta Jean Castex, Éditions Odile Jacobs, Paris, 2009.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Historiako medikuen zerrenda.

## Kanpo estekak

* (Frantsesez)(Ingelesez)"La recherche sur le VIH/Sida à l'Institut Pasteur"
* Datuak: Q103598
* Multimedia: Luc Montagnier / Q103598
# Luc Boltanski

Luc Boltanski (Paris,1940ko urtarrilaren 4a) soziologo eta idazle frantsesa da. Laurent Thévenot-ekin batera abiatu zen korronte pragmatikoan, "handitasunaren ekonomia" edo "ekintzaren erregimenen soziologia" ere deitua. Ikasketa zuzendaria da EHESSn. Gainera, Christian Boltanski artista plastikoaren eta Jean-Élie Boltanski hizkuntzalariaren anaia da.

## Lanak

* Pierre Bourdieu (zuz.), Robert Castel (zuz.), Luc Boltanski eta Jean-Claude Chamboredon (hitzaur. Philippe de Vendeuvre), Un Art moyen : Essai sur les usages sociaux de la photographie, Paris, Minuit, coll. « Le Sens commun »,‎ 1965, 368 or. (ISBN 2-7073-0029-2 eta 978-2-7073-0029-4)
* Luc Boltanski, Le Bonheur suisse : d'après une enquête réalisée par Isac Chiva, Ariane Deluz, Nathalie Stern, Paris, Minuit, « Le Sens commun » bild.,‎ 1966, 212 or. (OCLC 301678270)
* Prime éducation et morale de classe, Paris, EHESS, 1969
* Les cadres. La formation d'un groupe social, Paris, éditions de Minuit, 1982
* avec Laurent Thévenot (dir.), Justesse et justice dans le travail, Cahiers du Centre d'etudes de l'emploi, Paris, PUF, 33. zbk, 1989
* L'Amour et la justice comme compétences. Trois essais de sociologie de l'action, Paris, Métaillé, 1990
* De la justification. Les économies de la grandeur avec Laurent Thévenot, Paris, Gallimard, 1991
* La souffrance à distance. Morale humanitaire, médias et politique, Paris, Métailié, 1993.
* Le Nouvel Esprit du capitalisme avec Ève Chiapello, Paris, Gallimard, "NRF essais", 1999
* La Condition fœtale. Une sociologie de l'avortement et de l'engendrement, Gallimard, "NRF essais", 2004
* Affaires, scandales et grandes causes. De Socrate à Pinochet , Élisabeth Claverie, Nicolas Offenstadt eta Stéphane Van Damme (arg), Paris, Stock, 2007
* La Production de l'idéologie dominante avec Pierre Bourdieu, Paris, Demopolis, 2008.
* Rendre la réalité inacceptable, Paris, Demopolis, 2008
* De la critique. Précis de sociologie de l'émancipation, Paris, Gallimard, "NRF essais", 2009
* "Un individualisme sans liberté ? Vers une approche pragmatique de la domination",Philippe Corcuff-ekin batera, in P. Corcuff, C. Le Bart et F. de Singly (éds.), L’individu aujourd’hui. Débats sociologiques et contrepoints philosophiques, Rennes, Presses, Universitaires de Rennes, "Res Publica", 339-348. or.
* Énigmes et complots : Une enquête à propos d'enquêtes, Paris, Gallimard, "NRF essais", 2012
* Vers l'extrême. Extension des domaines de la droite avec Arnaud Esquerre, éditions Dehors, 2014, 76 orri.

## Poesia - Literatura

* Poème, Paris, Éditions Arfuyen, 1993
* À l’instant, Paris, Éditions Melville/Léo Scheer, 2003
* Les Limbes (Cantate), Paris, Éditions MF, 2006
* Déluge (Opéra parlé), Seyssel, France, Champ Vallon, 2009
* Lieder, Paris, Éditions MF, 2009
* 61 adresses 9 destinataires, Paris, Éditions MF, 2012

## Filmographie

* 2010 : Ulysse clandestin Thomas Lacoste
* 2012 : Penser Critique, kit de survie éthique et politique pour situations de crise(s) Thomas Lacoste
* 2013 : Notre monde Thomas Lacoste
* Datuak: Q302629
# Luc Bondy

Luc Bondy (Zürich, 1948ko uztailaren 17a - ib., 2015eko azaroaren 28a) antzerki eta opera zuzendari suitzarra izan zen.
Alemanian, Frantzian eta Belgikan aritu da batez ere lanean. Nazioarteko Antzerki Unibertsitatean ikasi zuen Parisen. 1969an Hanburgora joan zen bizitzera, eta Thalia Theater-eko laguntzaile gisa hasi zen lanean. Berdin-berdin zuzentzen zituen Witkiewicz (Le Fou et la Nonne, 1971) eta Shakespeare (Comme il vous plaira, 1973), Fassbinder (Liberté à Brême, 1972) edota Ionesco (Les Chaises, 1972). 1973-1975 urteen bitartean Frankfurteko Städtische Bühne antzokiko zuzendari izan zen. 1976an Berlingo Schaübuhnen izan zen Else Lasker-Schülerren La Wupper zuzentzen eta hurrengo urtean Musset-en On ne badine pas avec l´amour (Maitasunarekin txantxarik ez). Ondoren zuzendu zituen Gombrowiczen Yvonne, princesse de Bourgogne (Yvone, Borgoinako printzesa) eta Becketten Oh les beaux jours (Oh, egun ederrak). Lan horiez gainera antzerki lan hauek zuzendu zituen: Le Temps et la Chambre (1989, Denbora eta gela), L’Équilibre (1993, Oreka), L’Heure où nous ne savions rien l’un de l’autre (1994, Elkarren berri ez genuen garaia). Opera lanak ere zuzendu zituen: Berg, Monteverdi, Verdi eta abarrenak. Hala ere, Mozart izan zen ospe handien eman ziona, Così fan tutte lanarekin hain zuzen. Zinemaren ere egin zituen zenbait saio: La Mortification (1982, Mortifikazioa) eta Terre étrangère (1987, Atzerriko lurra).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q116359
* Multimedia: Luc Bondy / Q116359
# Luc Frieden

Luc Frieden (Esch-sur-Alzette, 1963ko irailaren 16a) luxenburgoar abokatu eta politikaria da. Luxenburgoko lehen ministroa da 2023ko azaroaren 17tik.
Frantzian, Ingalaterran eta Estatu Batuetan ikasi zuen, eta Alderdi Herrikoi Sozial Kristauan sartu zen politikan. 1994an 9 diputatu aukeratu zuten eta 1997an Jean-Claude Junckerrek Finantza ministro izendatu zuen. Aurrekontu eta Defentsa ministro ere izan zen, eta Luxenburgon euroa sartu zuen. 2023ko hauteskundeetako irabazlea izan zen, eta azaroan koalizio-gobernu bateko lehen ministro karguaren zina egin zuen.
* Datuak: Q592101
* Multimedia: Luc Frieden / Q592101
# Luca (2021eko filma)

Luca 2021eko Enrico Casarosa italiar zinema zuzendariaren konputagailu-animaziozko fantasiazko komedia film bat da. Pixar Animation Studios ekoiztetxeak ekoitzi zuen eta Walt Disney Pictures ekoiztetxea da banatzailea.

## Argumentua

Oharra: Atal honek istorio osoa edo amaiera argitzen du.
Italiar Rivierako Portorosso herrian, Luca izeneko gazte batek uda ahaztezin bat bizitzen du Alberto lagun onenarekin, bertan ezagutu zuena. Hala ere, sekretu itzel bat ezkutatzen dute bai Luca zein Albertok: mutiko arrunten itxura azaltzen dute, baina berez ur munstroak dira, itsaspeko mundu batetik etorriak.

## Erreferentziak

* ↑ (Italieraz) «Luca, il primo film Pixar diretto da un italiano (e ambientato alle Cinque Terre)» Quotidiano Nazionale.

## Kanpo estekak

* Luca filmaren IMDBko fitxa irakurgai (Ingelesez)
* Datuak: Q97925311
* Multimedia: Luca (2021 film) / Q97925311
# Luc karrika

Luc karrika (frantsesez: Rue de Luc) Baiona hiriko kalea da, Baiona Handian dagoena.
Espainiako karrika eta Montaut karrika artean dago.
Erdi Aroan existitu arren, 1511ra arte ez zen aipatua izan. XIX. mendeko sute batek karrikako etxeak erraustu zituen. Izena Luceko jaunen egoitzatik datorkio. Luis XIV.a Frantziakoaren erreinaldian Franche-Comté izena zuen.

## Erreferentziak

* ↑ Ducéré, Édouard. (1887-1889). Histoire topographique et anecdotique des rues de Bayonne, tome 1. Baiona, 87 or. ISBN 2910869113..
* ↑ Ací Gasconha. (2000). Bayonne par ses rues. Abacus édition, 115 or..

## Kanpo estekak

* Datuak: Q3450840
* Multimedia: Rue de Luc / Q3450840
# Luc Besson

Luc Paul Maurice Besson (Paris, 1959ko martxoaren 18a) zinema-zuzendari, gidoilari, idazle eta ekoizle frantsesa. Bere lanen artean famatuak dira: The Big Blue, Nikita, The Fifth Element, Arthur and the Minimoys eta The Transporter. Nazioarteko sari ugari irabazi ditu.

## Filmografia
### Zuzendaria

* Le Dernier Combat (1983)
* Subway (1985)
* Le Grand Bleu (1988)
* Nikita (1990)
* Atlantis (1991)
* Léon: The Professional (1994)
* The Fifth Element (1997)
* The Messenger: The Story of Joan of Arc (1999)
* Angel-A (2005)
* Arthur et les Minimoys (2006)
* Arthur et la Vengeance de Maltazard (2009)
* Les Aventures extraordinaires d'Adèle Blanc-Sec (2010)
* Arthur 3 : La Guerre des deux mondes (2011)
* The Lady (2011)
* The Family / Malavita (2013)
* Lucy (2014)
* Valérian et la Cité des mille planètes (2017)
* Anna (2019)

### Ekoizlea

* Taxi Express (1998)
* Wasabi (2001)
* Yamakasi (2001)
* Banlieue 13 (2004)
* Revolver (2005)
* Taken (2008)
* Home (2009)
* Staten Island (2009)
* From Paris with Love (2010)

## Bideoklipak

* Pull Marine: Isabelle Adjani (1983)
* Mon Légionnaire: Serge Gainsbourg (1988)
* Que mon coeur lâche: Mylène Farmer (1993)
* Love Profusion: Madonna (2003)

## Kanpo estekak

* Luc Bessonen webgune ofiziala
* Luc Bessonen IMDb fitxa
* Datuak: Q484779
* Multimedia: Luc Besson / Q484779
# Luc Suykerbuyk

Luc Suykerbuyk (Nispen, 1964ko otsailaren 12a) Herbehereetako txirrindulari ohia da, profesionala 1987tik 1992ra.
Kirol lorpenik nabarmenenak, 1988ko Euskal Herriko Itzulian (etapa garaipen bat eta sailkapen orokorreko 2. postua) eta 1989ko Espainiako Vueltan (etapa garaipen bat eta sailkapen orokorreko 10. postua) lortu zituen.

## Palmaresa

1985
* Liejako itzuliko etapa bat
1986
* Cinturón a Mallorca eta etapa bat
1987
* 4. Valentziako Erkidegoko Itzulian
* 5. Samianigoko Klasikoan
* 7. Errioxako Itzulian
* 7. Asturiasko Itzulian
1988
* 2. Euskal Herriko Itzulian eta etapa bat
* 4. Nafarroako Sari Nagusian
* 6. Valentziako Erkidegoko Itzulian
1989
* 3. Gaztela eta Leongo Itzulian
* 6. Andaluziako Itzulian
* 10. Espainiako Vueltan eta etapa bat
1990
* Murtziako Itzuliko etapa bat
* Espainiako Vueltako etapa bat (taldekako erlojupekoa)
* 3. Route du Sudean
* 3. O Jogo Sari Nagusian eta etapa bat
* 8. Midi Libren

## Sailkapen orokorra Itzuli Handietan eta Munduko txapelketan

| Lasterketa | 1987 | 1988 | 1989 | 1990 | 1991 | 1992 |
| Italiako Giroa | - | - | - | - | 66. | - |
| Frantziako Tourra | - | - | - | - | - | - |
| Espainiako Vuelta | 71. | 22. | 10. | 64. | UT | 79. |
| Munduko txapelketa | - | - | UT | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Luc Suykerbuyk - ProCyclingStats
* Luc Suykerbuyk - FirstCycling.com
* Datuak: Q2390535
# Massa Lombarda

Massa Lombarda Italiako udalerri bat da. Ravennako probintzian kokatuta dago, Emilia-Romagna eskualdean. 10.604 biztanle ditu, 37,25 kilometro koadroko azaleran banatuta.

## Mugakideak

Massa Lombardak honako udalerri hauekin egiten du muga:
Conselice Lugo Sant'Agata sul Santerno Mordano Imola

## Kanpo estekak

* Datuak: Q52984
* Multimedia: Massa Lombarda / Q52984
# Massa Lubrense

Massa Lubrense Italiako udalerri bat da. Napoliko probintzian kokatuta dago, Campania eskualdean. 14.141 biztanle ditu, 19,84 kilometro koadroko azaleran banatuta.

## Mugakideak

Massa Lubrensek honako udalerri hauekin egiten du muga:
Sorrento

## Kanpo estekak

* Datuak: Q72239
* Multimedia: Massa Lubrense / Q72239